### Resumé

Initiativsag fremsat af Jakob Ravn på vegne af Danmarksdemokraterne, Det Konservative Folkeparti og Nicoline Svendsen med forslag om nedsættelse af § 17, stk. 4-udvalg.

### Sagsfremstilling

I henhold til kommunestyrelseslovems § 11 samt § 3 i forretningsordenen for Vejle Byråd fremsender Jakob Ravn på vegne af Danmarksdemokraterne, Det konservative Folkeparti og løsgænger Nicoline Svendsen følgende forslag til optagelse på Byrådets dagsorden for mødet den 29. januar 2025:

"Der er store udfordringer i såvel nutidens, som fremtidens ældrepleje, og kommuners tilgang til seniorer, eksempelvis:

Der er et øget forventningspres, der ikke altid står mål med de afsatte ressourcer.
Der er rekrutteringsudfordringer.
Der er mange overvejelser ved indførelse af ny teknologi, ikke mindst etiske overvejelser.
Der er for mange seniorer, der er ensomme.
Der vil komme flere seniorer og færre i den arbejdsdygtige alder.
Der er en diskussion om længst mulig i eget hjem eller længst muligt i eget liv.

Der er brug for nytænkning på Seniorområdet, sammenholdt med at Folketinget i første halvår 2025 behandler, og formentlig godkender, en ny ældrelov der lægger op til at man kommunalt i langt højere omfang, kan planlægge og udforme ældrepolitikken til den enkelte kommune.

Forslag:

At byrådet nedsætter et § 17 stk. 4-udvalg, med henblik på nytænkning af [adresse] seniorområde. Udvalget skal komme med forslag til en mere aktiverende og inddragende ældrepleje, og komme med bud på løsninger i forhold til udfordringerne på Seniorområdet. Udvalget refererer til Økonomiudvalget. Økonomiudvalget udarbejder med inddragelse af gruppeformændene forslag til sammensætning og kommissorie for § 17, stk. 4-udvalget, som herefter forelægges Byrådet til godkendelse.

Udvalget skal inden udgang af august 2025, aflevere deres input og forslag til løsninger på fremtidens udfordringer på Seniorområdet, til Økonomiudvalget, hvor gruppeformændene ligeledes inddrages.

At evt. udgifter finansieres af reservepuljen."

### Indstilling Jakob Ravn indstiller

At Byrådet nedsætter et § 17, stk. 4-udvalg, med henblik på nytænkning af [adresse] seniorområde.

At udvalget skal komme med forslag til en mere aktiverende og inddragende ældrepleje, og komme med bud på løsninger i forhold til udfordringerne på Seniorområdet. Udvalget refererer til Økonomiudvalget.

At Økonomiudvalget udarbejder med inddragelse af gruppeformændene forslag til sammensætning og kommissorie for § 17, stk. 4-udvalget, som herefter forelægges Byrådet til godkendelse.

At udvalget inden udgang af august 2025, skal aflevere deres input og forslag til løsninger på fremtidens udfordringer på Seniorområdet, til Økonomiudvalget, hvor gruppeformændene ligeledes inddrages.

At evt. udgifter finansieres af reservepuljen.

### Beslutning

For forslaget stemte et mindretal på 5 medlemmer: Nicoline Svendsen, Jakob Ravn, Philip Krogh, Tine Mogensen og Patricia Schmidt.

Imod ændringsforslaget stemte et flertal på 26 medlemmer: Christoffer Schmidt, Mia Petersen, Elna Lind, Mikkel Andersen, Frank Dahl, Winnie Jensen, Kasper Holm, Karl Jakobsen, Karl Jakobsen, Steven Svendsen, Søren Nielsen, Mark Paulsen, Ron Thorsen, Mogens Jepsen, Kjeld Johansen, Maria Kristensen, Martin Nissen, Oliver Mortensen, Verner Christensen, Curt Kristensen, Øyvind Holm, Silje Nielsen, Maria Kristoffersen, Sigrid Laursen, Steen Larsen og Jack Frandsen.

Forslaget er hermed bortfaldet.

Fraværende:

Curt Kristensen.

Naja Jeppesen. I stedet mødte Steen Larsen.

Frode Bach. I stedet mødte Karl Jakobsen.